
APSAUGOS PASLAUGŲ SUTARTIES PROJEKTAS


2026  m.                             d. Nr. 
Vilnius

.................. (toliau sutarties tekste – Vykdytojas), atstovaujama ....................., veikiančio pagal .............. - viena šalis, ir Lietuvos Respublikos generalinė prokuratūra (toliau sutarties tekste – Užsakovas), atstovaujama prokuratūros kanclerio Nerijaus Rudaičio, veikiančio pagal Lietuvos Respublikos generalinio prokuroro 2021 m. vasario 3 d. įsakymą Nr. I-18 „Dėl kompetencijos pagal Lietuvos Respublikos prokuratūros veiklos sritis nustatymo“ – kita šalis, sudarė šią sutartį (toliau – Sutartis) ir susitarė:
1. Sutarties dalykas
1.1. Ši Sutartis sudaryta įvykdžius atvirą konkursą, paskelbtą 2026 m. ............ d. Centrinėje viešųjų pirkimų informacinėje sistemoje (Pirkimo ID – ...............). 
1.2. Sutarties vykdymo metu bus atskleista ir naudojama įslaptinta informacija, žymima slaptumo žyma „riboto naudojimo“.
1.3. Sutarties vykdymo metu su įslaptinta informacija bus susipažįstama ir dirbama Užsakovo patalpose.
1.4. Šia Sutartimi Vykdytojas įsipareigoja Užsakovo patalpose, esančiose adresu .............. (toliau – Patalpos), organizuoti savo darbuotojų (toliau – fizinės apsaugo darbuotojų) budėjimą su tikslu šioje Sutartyje nurodytomis priemonėmis ginti Patalpose esančius Užsakovo darbuotojus ir įprastai esantį Užsakovo turtą nuo akivaizdaus neteisėto pavojingo kėsinimosi, kontroliuoti patekimą į Užsakovo patalpas, palaikyti viešąją tvarką, o Užsakovas įsipareigoja šioje Sutartyje nustatyta tvarka už tai sumokėti. Šalys susitaria, kad ši Sutartis neapima Užsakovo turto pasaugos, išskyrus atvejus, kai šalys dėl konkrečių kilnojamųjų daiktų atskirai raštiškai susitarė kitaip.
1.5. Šalys, atsižvelgdamos į tai, kad vienu metu patalpose budinčių apsaugininkų skaičių ir fizinės apsaugos būdą bei priemones pasirinko Užsakovas, susitaria, kad šia Sutartimi Vykdytojas neįsipareigoja užtikrinti visiško Užsakovo darbuotojų ir turto saugumo, tačiau tai neatleidžia Vykdytojo nuo pareigos visas šioje Sutartyje numatytas jos prievoles atlikti apdairiai, sąžiningai ir protingai, siekiant kad teikiamos paslaugos labiausiai atitiktų kliento interesus. Paslaugos turi būti teikiamos vadovaujantis Fizinės apsaugos paslaugų technine specifikacija – sutarties 1 priedas.
1.6. Konkrečios Vykdytojo apsaugininkams priskirtos funkcijos ir pareigos yra nurodomos Apygardų prokuratūrų pastatų apsaugos posto darbuotojų darbo tvarkos apraše (toliau – Apsaugos posto darbuotojų darbo tvarkos aprašas). Patalpos, kuriose organizuojamas ir vykdomas Vykdytojos apsaugininkų budėjimas yra nurodomos patalpų schemoje (plane). Su šiais dokumentais Vykdytojo darbuotojai supažindinami Užsakovo patalpose.

2. Sutarties kaina ir mokėjimų tvarka
2.1. Pradinė Sutarties vertė ……….. Eur be PVM. PVM (21 %) sudaro ___________ Eur. Pradinė Sutarties vertė su PVM ___________ Eur. Sutarčiai taikoma fiksuoto įkainio kainodara patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (aktualios redakcijos) „Dėl Kainodaros taisyklių nustatymo metodikos patvirtinimo“ (toliau - Metodika).
2.2. Užsakovas įsipareigoja pagal šią Sutartį išpirkti ne mažiau kaip 80 proc. Maksimali paslaugų apimtis negali viršyti 100 proc. Pradinės sutarties vertės, koreguojamos pagal perskaičiuotus įkainius.  Paslaugų kiekiai ir įkainiai yra nurodyti Sutarties priede Nr. 2 „Vykdytojo pasiūlymas“.
2.3. Už Paslaugas apmokama pagal faktiškai sugaištas darbo valandas, pagal įkainius, nurodytus Sutarties priede Nr. 2 „Vykdytojo pasiūlymas“.
2.4.  Sutarties kaina (įkainiai) Sutarties galiojimo laikotarpiu gali būti perskaičiuojama (-os) (didinama (-os) ar mažinama (-os)):
2.4.1. Pasikeitus Lietuvos Respublikoje galiojančiam PVM tarifui, kuris turi tiesioginės įtakos Sutarties įkainiams, įkainiai su PVM perskaičiuojami atitinkamai automatiškai nuo naujo PVM tarifo įsigaliojimo dienos. Perskaičiuojama tik ta Sutarties įkainių dalis, kuriai turėjo įtakos PVM tarifas, ir tik pasikeitusio mokesčio dydžiu. Įkainiai be PVM dėl PVM tarifo keitimosi nesikeičia.. Sutarties kainos (įkainių) perskaičiavimas įforminamas Šalių pasirašomu susitarimu, kuriame užfiksuojama (-os) perskaičiuota (-os) Sutarties kaina (įkainiai) bei šio perskaičiavimo įsigaliojimo sąlygos;
2.4.2. kainų lygio kitimo atveju Sutartyje numatyti paslaugų teikimo įkainiai gali būti perskaičiuojami, jeigu Valstybės duomenų agentūros (www.stat.gov.lt) kas ketvirtį skelbiamo Ūkio subjektams suteiktų paslaugų grupės „N80 Apsaugos ir tyrimo veikla“ vartotojų kainų indekso pokytis (k), apskaičiuotas kaip nustatyta šiame papunktyje, yra didesnis kaip 5 %. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
2.5. Nauji įkainiai apskaičiuojami pagal formulę:
[image: ], kur	
a – įkainis (Eur be PVM) (jei jis jau buvo perskaičiuotas, tai po paskutinio perskaičiavimo);
a1 – perskaičiuotas (pakeistas) įkainis (Eur be PVM);
k – pagal vartotojų kainų indeksą Ūkio subjektams suteiktų paslaugų grupės „N80 Apsaugos ir tyrimo veikla“ apskaičiuotas kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
[image: ], kur
Indnaujausias –– kreipimosi dėl kainos perskaičiavimo išsiuntimo kitai Šaliai datą (ketvirtį) naujausias paskelbtas Ūkio subjektams suteiktų paslaugų grupės „N80 Apsaugos ir tyrimo veikla“ vartotojų kainų indeksas.
Indpradžia – laikotarpio pradžios datos (ketvirčio) Ūkio subjektams suteiktų paslaugų grupės „N80 Apsaugos ir tyrimo veikla“ vartotojų kainų indeksas. Pirmojo perskaičiavimo atveju laikotarpio pradžia (ketvirtis) yra Pirkimo sutarties sudarymo dienos ketvirtis. Antrojo ir vėlesnių perskaičiavimų atveju laikotarpio pradžia (ketvirtis) yra paskutinio perskaičiavimo metu naudotos paskelbto atitinkamo indekso reikšmės ketvirtis.
2.6. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.
2.7. Vėlesnis įkainių perskaičiavimas negali apimti laikotarpio, už kurį jau buvo atliktas perskaičiavimas.
2.8. Pirmoji peržiūra galima ne anksčiau kaip po 6 mėn. nuo Sutarties įsigaliojimo dienos ir  vykdoma ne dažniau kaip kas 6 mėnesius.
2.9. Susitarimas dėl įkainių perskaičiavimo (keitimo) pasirašomas ne vėliau kaip per 10 darbo dienų nuo prašymo perskaičiuoti įkainį gavimo dienos. Šalys privalo susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę. Perskaičiuoti Paslaugų įkainiai taikomi užsakymams, pateiktiems po to, kai Šalys pasirašo susitarimą dėl jų perskaičiavimo.
2.10. Už suteiktas paslaugas Užsakovas su Vykdytoju atsiskaito vieną kartą per mėnesį. Per kalendorinį mėnesį mokėtino užmokesčio dydį priklausomai nuo budėjimo Patalpose per tą mėnesį laiko apskaičiuoja ir Užsakovui pateikiamoje PVM sąskaitoje faktūroje nurodo Vykdytojas. PVM sąskaitas faktūras už per praėjusį mėnesį suteiktas paslaugas Vykdytojas įsipareigoja pateikti ne vėliau kaip iki kiekvieno mėnesio, einančio po ataskaitinio mėnesio, 10 dienos. Vykdytojas turi pateikti sąskaitą per Sąskaitų administravimo bendrąją informacinę sistemą ,,SABIS“, kuri pasiekiama adresu www.sabis.lt.
2.11. Užsakovas pateiktoje PVM sąskaitoje faktūroje nurodyto dydžio užmokestį privalo sumokėti pavedimu ne vėliau kaip per 30 (trisdešimt) kalendorinių dienų nuo PVM sąskaitos faktūros gavimo dienos.
2.12. Paslaugų kainos Sutarties galiojimo laikotarpiu gali keistis tik dėl Sutarties 2.3 punkte nurodytų aplinkybių ir pridėtinės vertės mokesčio (PVM) pasikeitimo proporcingai PVM pasikeitimui.
2.13. Visi atsiskaitymai su Vykdytoju vykdomi bankiniu pavedimu į jo nurodytą atsiskaitomąją sąskaitą, nurodytą šios Sutarties rekvizituose. Vykdytojas nedelsiant informuoja raštu Užsakovą apie šios sąskaitos pasikeitimą. 
2.14. Užsakovas, nesutinkantis su pateiktoje PVM sąskaitoje faktūroje nurodyta suma, privalo apie tai pranešti Vykdytojui ne vėliau kaip per 5 darbo dienas po jos gavimo. Per šį terminą nepranešus, laikoma, kad Užsakovas su nurodyta suma sutinka.
2.15. Ne vėliau kaip per 3 darbo dienas nuo Sutarties  4.1.14. punkte nurodytos informacijos gavimo raštu, Užsakovas  informuoja subtiekėjus apie tiesioginio atsiskaitymo galimybę šia tvarka: 
2.15.1.  Subtiekėjas, norėdamas, kad Užsakovas tiesiogiai atsiskaitytų su juo per 3 darbo dienas pateikia prašymą Užsakovui raštu ir inicijuoja trišalės sutarties tarp jo, Užsakovo ir Vykdytojo sudarymą. Sutartis turi būti sudaryta ne vėliau kaip iki Užsakovo atsiskaitymo su subtiekėju. Šioje sutartyje nurodoma Vykdytojo teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus; 
2.15.2. Subtiekėjas, prieš pateikdamas sąskaitą Užsakovui, turi ją suderinti su Vykdytoju. Suderinimas laikomas tinkamu, kai subtiekėjo išrašytą sąskaitą raštu patvirtina atsakingas Vykdytojo atstovas, kuris yra nurodytas trišalėje sutartyje. Užsakovo atlikti mokėjimai subtiekėjui pagal jo pateiktas sąskaitas atitinkamai mažina sumą, kurią užsakovas turi sumokėti tiekėjui pagal Pirkimo sutarties sąlygas ir tvarką. Vykdytojas, išrašydamas ir pateikdamas sąskaitas Užsakovui, atitinkamai į jas neįtraukia subtiekėjo tiesiogiai užsakovui pateiktų ir tiekėjo patvirtintų sąskaitų sumų;
2.15.3. Tiesioginis atsiskaitymas su subtiekėju neatleidžia Vykdytojo nuo jo prisiimtų įsipareigojimų pagal sudarytą pirkimo sutartį. Nepaisant nustatyto galimo tiesioginio atsiskaitymo su subtiekėju, Vykdytojui pirkimo Sutartimi numatytos teisės, pareigos ir kiti įsipareigojimai nepereina subtiekėjui; 
2.15.4. Atsiskaitymas su subtiekėju vykdomas per 30 (trisdešimt) kalendorinių dienų nuo tinkamos sąskaitos faktūros pateikimo Užsakovui. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) dienų. Nurodytu atveju ilgesnio apmokėjimo termino taikymo galimybę Užsakovas įgyja tik tuo atveju, jei jis subtiekėjui pateikia įrodymus, patvirtinančius apie finansavimo iš trečiųjų šalių vėlavimą;
2.15.5. Atsiskaitymai su subtiekėju atliekami trišalėje sutartyje nustatyta tvarka, atsižvelgiant į pirkimo Sutartyje nustatytą kainodarą. Su subtiekėjais gali būti atsiskaitoma tik po to, kai pristatytos visos šioje Sutartyje numatytos prekės ir pilnai suteiktos visos  Sutartyje numatytos paslaugos bei pasirašytas prekių ir paslaugų perdavimo–priėmimo aktas;
2.15.6. Jei dėl tiesioginio atsiskaitymo su subtiekėju faktiškai nesutampa Vykdytojo ir subtiekėjo mokėtinos sumos, rizika prieš Užsakovą tenka Vykdytojui ir neatitikimai pašalinami Vykdytojo sąskaita.

3. Fizinės apsaugos organizavimo ir vykdymo būdai bei priemonės
3.1. Vykdytojas gina Patalpose esančius Užsakovo darbuotojus ir turtą nuo akivaizdaus neteisėto pavojingo kėsinimosi, kontroliuoja patekimą į Užsakovo patalpas, taip pat palaiko Patalpose viešąją tvarką vadovaudamasi Fizinės apsaugos paslaugų technine specifikacija, Sutarties 1 priedas. 
3.2. Vykdytojas organizuoja 1 apsaugininko budėjimą Patalpose įrengtame apsaugos poste: Generalinėje prokuratūroje - visą parą 7 dienas per savaitę, apygardų prokuratūrose - darbo dienomis nuo 7.00-7.30 val. iki 17.30-18.00 val. Budėjimo laikas raštišku Užsakovo prašymu gali būti trumpinamas neviršijant 20 proc. bendros paslaugų apimties per Sutarties galiojimo laikotarpį.
3.3. Vykdytojas užtikrina, kad jos paskirti apsaugininkai vykdytų visas Apsaugos posto darbuotojų darbo tvarkos apraše nustatytas funkcijas ir pareigas.

4. Vykdytojo įsipareigojimai ir teisės
4.1. Vykdytojas įsipareigoja:
4.1.1. teikiant ginkluotos fizinės apsaugos paslaugas laikytis Fizinės apsaugos paslaugų techninėje specifikacijoje (Sutarties 1 priedas) numatytų įsipareigojimų; 
4.1.2. pradėti teikti ginkluotos fizinės apsaugos paslaugas ne vėliau nei 2027-02-01 ir užtikrinti Patalpų fizinę apsaugą nustatytu laiku; 
4.1.3. per 5 darbo dienas po Sutarties pasirašymo pateikti Sutarties įvykdymo užtikrinimą – banko ar kredito unijos garantiją arba draudimo bendrovės laidavimo raštą. Sutarties įvykdymo užtikrinimo vertė – 5 procentai nuo Vykdytojo pasiūlyme nurodytos metinės paslaugų vertės su PVM. Sutarties įvykdymo užtikrinimas turi būti besąlyginis, be nuostolių įrodinėjimo ir galioti iki visiško Vykdytojo pirmųjų Sutarties vykdymo metų įsipareigojimų įvykdymo arba Sutarties pasibaigimo. Sutarties įvykdymo užtikrinimas turi apimti visą pirmųjų metų Sutarties galiojimo laikotarpį ir naujas, paskesnių metų Sutarties įvykdymo užtikrinimas turi būti pateiktas užsakovui likus ne mažiau kaip 3 darbo dienos iki ankstesnio Sutarties įvykdymo užtikrinimo termino pabaigos.  Kiekvieno Sutarties įvykdymo užtikrinimo suma 5 procentai nuo Vykdytojo pasiūlyme nurodytos metinės paslaugų kainos su PVM. Kartu su laidavimo raštu turi būti pateiktas draudimo liudijimas (polisas) ir dokumentas, įrodantis, kad draudimo įmoka už išduotą laidavimą yra sumokėta. Sutarties įvykdymo užtikrinimo dokumente turi būti nurodytas konkretus Vykdytojo pavadinimas, jei Sutartis sudaryta su ūkio subjektų grupe, tai Sutarties įvykdymo užtikrinimo dokumente nurodomi visų partnerių pavadinimai.
4.1.4. užtikrinti, kad apsaugą vykdytų Sutarties 4.1.9 punkte nurodytame sąraše esantys darbuotojai, kurie atitiktų Fizinės apsaugos paslaugų techninėje specifikacijoje nustatytus reikalavimus bei vykdytų nustatytas funkcijas;
4.1.5. atlyginti visus Užsakovo patirtus nuostolius dėl netinkamai vykdytų apsaugos paslaugų ar neatsargumo;
4.1.6. apsaugininkus keisti tik jų ligos, laikino nedarbingumo, atostogų, mirties, darbo santykių nutraukimo atveju ar šiems netinkamai vykdant nustatytas funkcijas ir pareigas, nesilaikant darbo drausmės, praradus teisę dirbti ar susipažinti su įslaptinta informacija, praradus teisę darbo metu nešiotis ginklą, jų keitimą raštu suderinus su Užsakovu;
4.1.7. Sutarties vykdymo laikotarpiu turėti galiojantį įmonės patikimumo pažymėjimą, išduotą Lietuvos Respublikos valstybės ir tarnybos paslapčių įstatymo nustatyta tvarka, suteikiantį teisę dirbti ar susipažinti su įslaptinta informacija žymima slaptumo žyma „Riboto naudojimo“, arba atitinkamą apsaugos reikalavimų atitiktį patvirtinančią pažymą; 
4.1.8. užtikrinti, kad paskirti apsaugininkai būtų patikrinti Valstybės saugumo departamento ir turėtų teisę dirbti ar susipažinti su įslaptinta informacija, žymima slaptumo žyma „Riboto naudojimo“;
4.1.9. per 5 darbo dienas nuo Sutarties pasirašymo pateikti Užsakovui tiesiogiai paslaugas teiksiančių darbuotojų sąrašą, parengtą pagal Sutarties 3 priedo formą, bei dokumentų, patvirtinančių šių darbuotojų teisę dirbti ir susipažinti su įslaptinta informacija, žymima ne žemesne nei žyma „Riboto naudojimo“, kopijas. Pasikeitus sąraše nurodytiems darbuotojams (jų kontaktams) ar nutraukus su jais darbo sutartis, per 5 darbo dienas pranešti apie tai Užsakovui ir įslaptintų sandorių saugumą užtikrinančiai institucijai;  
4.1.10. Vykdytojui draudžiama viešai skelbti informaciją apie sudarytą
ar įvykdytą Sutartį be Užsakovo sutikimo;
4.1.11. vykdydamaa visas šioje Sutartyje ir jos prieduose nustatytas funkcijas veikti sąžiningai, teisėtai ir protingai, kad tai labiausiai atitiktų Užsakovo interesus;
4.1.12. informuoti Užsakovą apie visas jai žinomas aplinkybes, kurios kelia grėsmę Patalpų, turto bei Užsakovo darbuotojų saugumui;
4.1.13. Už Sutarties vykdymą atsakingu paskirti .......................................... tel. ................................., el. p. ........................................…
4.1.14.  sudarius Sutartį, bet ne vėliau negu Sutartis pradedama vykdyti, Vykdytojas įsipareigoja Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus. Vykdytojas privalo informuoti Užsakovą apie šios informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina vėliau pasitelkti;
4.2. Vykdytojas turi teisę:
4.2.1. Sutarties galiojimo laikotarpiu pasitelkti paslaugų subteikėjus: .................... . Už visų Sutartimi prisiimtų įsipareigojimų vykdymą atsako Vykdytojas.
4.2.2. Paslaugų subteikėjo, nurodyto Sutartyje, keitimas galimas tik tais atvejais kai tai susiję su subteikėjo bankrotu, restruktūrizavimu, teisės verstis veikla, reikalinga Sutarčiai vykdyti, bei patikimos įmonės statuso praradimu ir kitomis panašiomis aplinkybėmis. Subteikėjo keitimas galimas tik gavus raštišką Užsakovo sutikimą. Vykdytojas apie sutarties su šios Sutarties dalį vykdančiu subteikėju (jei tokia sudaryta) nutraukimą per 5 darbo dienas privalo pranešti Užsakovui ir įslaptintų sandorių saugumą užtikrinančiai institucijai.

5. Užsakovo įsipareigojimai ir teisės
5.1. Užsakovas įsipareigoja:
5.1.1. savo lėšomis įrengti Patalpose apsaugos postą ir aprūpinti jį reikiamu inventoriumi (stalas, kėdės, apšvietimo prietaisai ir pan.), užtikrinti tinkamas sanitarines sąlygas (šildymas, tualetas, vanduo);
5.1.2. savo sąskaita užtikrinti tinkamą Patalpose įrengtos vaizdo stebėjimo įrangos, kitos esančios vagysčių prevencijos (nustatymo) įrangos veikimą;
5.1.3. užtikrinti tinkamą Patalpų prieigų apšvietimą tamsiu paros metu, taip pat tinkamą durų, vartų, jų užraktų būklę;
5.1.4. pasirašytinai supažindinti Vykdytojo apsaugininkus su Patalpose galiojančiais darbuotojų saugos ir sveikatos norminiais dokumentais, reikalui esant savo sąskaita aprūpinti Vykdytojo apsaugininkus asmeninėmis apsaugos priemonėmis (išskyrus priemones, kurios pagal atliekamų darbo funkcijų pobūdį būtinos ne tik Patalpose), imtis kitų nuo jo priklausančių priemonių Patalpose budinčių Vykdytojo apsaugininkų saugai užtikrinti (darbų saugos požiūriu) ir sveikatai apsaugoti;
5.1.5. per protingą terminą pranešti Vykdytojui apie darbo režimo, darbo pobūdžio, laiko pasikeitimą, materialinių vertybių saugojimo vietos pasikeitimą ir kitus pasikeitimus Patalpose, dėl kurių gali keistis apsaugos pobūdis arba padidėti Vykdytojo civilinės atsakomybės dydis;
5.1.6. sumokėti Vykdytojui šioje Sutartyje nustatyta tvarka;
5.1.7. už Sutarties vykdymo metu atskleistos įslaptintos informacijos apsaugos ir Sutarties reikalavimų vykdymo kontrolę atsakingu paskirti ......................., tel. ................... el. p. ............................ 
5.2. Patalpų aprūpinimas pirminėmis gesinimo priemonėmis, taip pat visų reikalingų tinkamų įspėjamųjų užrašų įrengimas Patalpose yra Užsakovo pareiga.
5.3. Užsakovas neturi teisės reikalauti apsaugininkų vykdyti funkcijas, nenumatytas šioje Sutartyje, išskyrus atvejus, kai jos tiesiogiai siejasi su jų pareigomis. Užsakovas bet kokiais atvejais neturi teisės reikalauti apsaugininkų, kad jie atliktų neteisėtą veiką, tame tarpe nepaklustų, nevykdytų arba pasipriešintų oficialių valstybės pareigūnų teisėtiems nurodymams.


6. Šalių atsakomybė
6.1. Jeigu Vykdytojas neįvykdo arba įvykdo netinkamai šia Sutartimi prisiimtus savo įsipareigojimus, tai jis privalo atlyginti Užsakovui tuo padarytus nuostolius (žalą) tik tokiu atveju, jei dėl to yra jo kaltė. 
6.2. Vykdytojui nesilaikant, nevykdant, netinkamai vykdant Sutarties reikalavimus, jis, Užsakovui pareikalavus, moka 50 Eur (penkiasdešimties eurų) baudą už kiekvieną pakartotinį konkretaus reikalavimo pažeidimą, kai apie pažeidimą jau buvo įspėtas raštu. Baudą Vykdytojas privalo sumokėti ne vėliau kaip 30 kalendorinių dienų nuo mokėjimo dokumento gavimo dienos.
6.3. Vykdytojas neprisiima turtinės atsakomybės ir neatlygina Užsakovui žalos ir nuostolių:
6.3.1. jeigu Užsakovas laiku nepranešė Vykdytojui apie įvykį, dėl kurio gali kilti jos sutartinė civilinė atsakomybė, arba po tokio įvykio vykdė bet kokią ūkinę - finansinę veiklą su materialinėmis vertybėmis ir pinigais ar atliko bet kokias operacijas su buhalterinės apskaitos dokumentais iki Vykdytojos įgalioto atstovo atvykimo, taip pat jeigu nustatant Užsakovo nuostolius nedalyvavo Vykdytojos įgaliotas atstovas;
6.3.2. jeigu žala buvo padaryta esant nenugalimos jėgos (force majeure) aplinkybėms;
6.3.3. atsiradusių dėl to, kad Užsakovas nesilaikė kitų šios Sutarties sąlygų arba dėl tyčinės Užsakovo veikos, kuria jis siekė padaryti žalą (nuostolius), taip pat atsiradusią dėl neteisėtų veiksmų;
6.3.4. padarytų išorinio perimetro (išdaužtų langų, išlaužtų durų, išgriautų sienų ir t.t.) sugadinimu ar sunaikinimu.
6.4. Nuostoliai Užsakovui atlyginami per 35 (trisdešimt penkias) kalendorines dienas nuo susitarimo dėl nuostolių atlyginimo pasiekimo.
6.5. Užsakovas, praleidęs atsiskaitymo terminus, įsipareigoja mokėti Vykdytojui 0,02 (dviejų šimtųjų) proc. dydžio delspinigius nuo uždelstos sumokėti sumos už kiekvieną uždelstą dieną.
7. Nenugalimos jėgos aplinkybės
7.1. Nė viena iš Sutarties šalių neatsako už prisiimtų įsipareigojimų visišką ar dalinį neįvykdymą, jeigu įrodo, kad įsipareigojimų neįvykdė dėl nenugalimos jėgos aplinkybių (Force Majeure). 
7.2. Sutarties šalis, kuri dėl nenugalimos jėgos aplinkybių negali įvykdyti savo įsipareigojimų, privalo nedelsdama, bet ne vėliau kaip per 5 (penkias) darbo dienas nuo aplinkybių atsiradimo ar paaiškėjimo, raštu informuoti apie tai kitą šalį. Pranešime išdėstyti faktai turi būti patvirtinti kompetentingos valdžios institucijos. Jeigu nenugalimos jėgos aplinkybės užsitęsia ilgiau kaip 2 (du) mėnesius, Sutartis gali būti nutraukta vienos iš šalių iniciatyva.
7.3. Nenugalimos jėgos aplinkybėmis yra laikomos aplinkybės, nurodytos Lietuvos Respublikos Civiliniame kodekse ir kituose Lietuvos Respublikos teisės norminiuose aktuose.

8. Sutarties galiojimas ir nutraukimas
8.1. Ši Sutartis įsigalioja nuo 2027-02-01 ir galioja 18 mėnesių, tačiau ne trumpiau nei iki visiško šalių įsipareigojimų pagal Sutartį įvykdymo.
8.2. Sutartis gali būti nutraukta:
8.2.1. raštišku abiejų šalių susitarimu;
8.2.2. vienos iš šalių iniciatyva, apie tai raštu informavus kitą šalį ne vėliau kaip prieš 5 darbo dienas, kai kita Sutarties šalis nevykdo savo įsipareigojimų arba vykdo juos kitomis sąlygomis nei numato Sutartis ir tai yra esminis Sutarties pažeidimas (esminiu Sutarties pažeidimu laikoma sutarties 6.2 punkte nurodyto termino praleidimas daugiau 20 dienų ir Paslaugų techninės specifikacijos ir Apsaugos posto darbuotojų darbo tvarkos aprašo nuostatų pažeidimas daugiau nei 3 kartus);
8.2.3. vienos iš šalių iniciatyva, apie tai raštu informavus kitą šalį, kai nenugalimos jėgos aplinkybės užsitęsia ilgiau kaip 2 (du) mėnesius;
8.2.4. Užsakovui raštu informavus Vykdytoją, jei Vykdytojas per 5 darbo dienas po Sutarties pasirašymo nepateikia Sutarties įvykdymo užtikrinimo;
8.2.5. Užsakovui raštu informavus Vykdytoją, jeigu Vykdytojas nevykdo nustatytų įslaptintos informacijos apsaugos reikalavimų;
8.2.6. Užsakovui raštu informavus Vykdytoją, jei Vykdytojas praranda patikimos įmonės statusą (neturi galiojančio įmonės patikimumo pažymėjimo), Vykdytojo darbuotojai praranda teisę dirbti ar susipažinti su įslaptinta informacija ir nėra kuo juos pakeisti.
8.2.7. Užsakovui raštu informavus Vykdytoją, jei Vykdytojui iškeliama bankroto byla.
8.3. Sutarties nutraukimas neatleidžia Šalių nuo prievolių, atsiradusių iki Sutarties nutraukimo, įvykdymo. Nutraukiant Sutartį dėl vienos iš Šalių kaltės, Sutartį pažeidusi Šalis privalo visiškai atsiskaityti su kita Šalimi ir atlyginti pastarosios patirtus nuostolius. Sutartį nutraukus dėl Vykdytojo kaltės, Vykdytojas netenka Sutarties įvykdymo užtikrinime nurodytos sumos.

9. ĮSLAPTINTOS INFORMACIJOS APSAUGOS REIKALAVIMAI
9.1.  Vykdant Sutartį taikomi šie įslaptintos informacijos apsaugos reikalavimai:
9.1.1. Vykdytojas įsipareigoja: 
9.1.2. Valstybės ir tarnybos paslapčių įstatymo ir kitų teisės aktų, reglamentuojančių įslaptintos informacijos apsaugą, nustatyta tvarka organizuoti ir vykdyti patikėtos ar įslaptinto sandorio metu sukurtos įslaptintos informacijos apsaugą;
9.1.3.  užtikrinti, kad su įslaptinta informacija dirbs ar susipažins tik atitinkamus leidimus dirbti arba susipažinti su įslaptinta informacija arba teisę dirbti ar susipažinti su įslaptinta informacija, žymima slaptumo žyma „Riboto naudojimo“, turintys asmenys ir tik vadovaujantis principu „Būtina žinoti“. Principas „Būtina žinoti“ reiškia, kad įslaptinta informacija gali būti patikėta tik leidimus dirbti ar susipažinti su įslaptinta informacija arba teisę dirbti ar susipažinti su įslaptinta informacija, žymima slaptumo žyma „Riboto naudojimo“, turintiems asmenims, kuriems vykdant pareigas reikia susipažinti su įslaptinta informacija. Asmeniui gali būti patikėta tokios apimties įslaptinta informacija, kokios reikia jo pareigoms atlikti; 
9.1.4. paskirti už įslaptintos informacijos apsaugą atsakingą asmenį (asmenis);
9.1.5. užtikrinti, kad įslaptinta informacija bus apdorojama ir perduodama tik įteisintomis ĮIRIS, o visa įslaptinto sandorio metu perduota ar sukurta įslaptinta informacija bus apdorojama ir saugoma atskirame ir aiškiai įvardytame ĮIRIS aplanke, jeigu sandorio metu įslaptinta informacija bus apdorojama ir perduodama įteisintomis ĮIRIS;
9.1.6.  užtikrinti, kad įslaptinta informacija nebus saugoma ir su tokia informacija nebus dirbama patalpose, kurios Lietuvos Respublikos teisės aktų nustatyta tvarka nėra pripažintos tinkamomis dirbti su įslaptinta informacija ar tokią informaciją saugoti;
9.1.7. užtikrinti, kad Vykdytojo darbuotojas, vykdydamas įslaptintą sandorį parengęs įslaptintą informaciją, vadovaudamasis įslaptinimo žinynu, pažymėtų ją nustatyta slaptumo žyma, jeigu sandorio metu bus sukuriama įslaptinta informacija;
9.1.8. pasikeitus Valstybės ir tarnybos paslapčių įstatymo 35 straipsnio 1 dalies 3, 4, 5  punktuose nurodytai informacijai ar atsiradus 37 straipsnio 1 dalies 1, 4, 5, 8, 9, 11 punktuose nurodytų aplinkybių, ne vėliau kaip per 5 darbo dienas apie tai informuoti Valstybės saugumo departamentą (toliau – VSD) ir Užsakovą; 
9.1.9.  leisti Užsakovui atlikti įslaptintos informacijos apsaugos priežiūros veiksmus ir vykdyti  Užsakovo teisėtus reikalavimus, susijusius su įslaptintos informacijos apsauga. Užsakovas, vykdydamas įslaptintos informacijos apsaugos priežiūrą, turi teisę: 
9.1.9.1.  prižiūrėti, kaip Vykdytojas įgyvendina įslaptintos informacijos apsaugos reikalavimus sutarties vykdymo metu;
9.1.9.2.  patekti į Vykdytojo teritorijas ir patalpas, kuriose įslaptinta informacija yra saugoma, apdorojama ir perduodama, vykdoma sutartis, taip pat įsinešti tikrinimui reikalingas technines priemones;
9.1.9.3. gauti tikrinimui atlikti reikiamą informaciją, prireikus gauti įslaptintos ir neįslaptintos informacijos kopijas, nuorašus, išrašus, daryti teikėjo elektroninėse laikmenose esančios informacijos kopijas;
9.1.9.4. patikrinti, ar įslaptinto sandorio vykdymo metu asmenys, kurie neturi leidimų dirbti ar susipažinti su įslaptinta informacija arba kuriems nėra suteikta teisė dirbti ar susipažinti su įslaptinta informacija, žymima slaptumo žyma „Riboto naudojimo“, neturi galimybės susipažinti su įslaptinta informacija;
9.1.9.5.  patikrinti, ar su įslaptinta informacija susipažįstama laikantis principo „Būtina žinoti“;
9.1.9.6.  atlikti įslaptintų dokumentų (jų kopijų) saugojimo kontrolinius tikrinimus, kai reikia nustatyti, ar dokumentas (jo kopija) tikrai nedingęs ir saugomas nurodytoje vietoje;
9.1.9.7.  susipažinti su Vykdytojo įslaptintos informacijos fizinės apsaugos priemonėmis;
9.1.9.8.  susipažinti su Vykdytojo naudojama ĮIRIS sistema, kuria apdorojama ir (ar) perduodama įslaptinta informacija, siekdamas įsitikinti, kad ji atitinka įslaptintos informacijos apsaugos reikalavimus;
9.1.9.9.  iš Vykdytojo asmenų, atsakingų už įslaptintos informacijos apsaugą, ir asmenų, dirbančių su įslaptinta informacija, reikalauti žodinių ir rašytinių paaiškinimų apie nustatytų įslaptintos informacijos apsaugos reikalavimų laikymąsi ar jų pažeidimus;
9.1.9.10.  pasitelkti atitinkamų sričių specialistus, jeigu priežiūros metu būtinos specialiosios žinios;
9.1.10.  įvykdžius įslaptintą sandorį ar jo vykdymą nutraukus prieš terminą, ne vėliau kaip per 5 darbo dienas nuo įslaptinto sandorio įvykdymo ar nutraukimo dienos už įslaptinto sandorio reikalavimų vykdymo priežiūrą atsakingam asmeniui perduoti visą gautą ar įslaptinto sandorio vykdymo metu sukurtą įslaptintą informaciją. Jeigu sandorio vykdymo metu buvo naudojama tiekėjui priklausanti ĮIRIS įslaptintai informacijai apdoroti ar perduoti, per 5 darbo dienas neatkuriamai ištrinti šią informaciją vadovaujantis Įslaptintai informacijai įrašyti skirtų laikmenų administravimo tvarkos aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 820 „Dėl Lietuvos Respublikos valstybės ir tarnybos paslapčių įstatymo įgyvendinimo“, III skyriuje nustatytais reikalavimais arba per 5 darbo dienas laikmenas pateikti už įslaptinto sandorio vykdymą atsakingam Užsakovui neatkuriamam šios įslaptintos informacijos trynimui atlikti;
9.1.11. be Užsakovo, su kuriuo sudarytas įslaptintas sandoris, sutikimo neskelbti informacijos apie sudarytus ar vykdytus įslaptintus sandorius, ir saugoti įslaptintą informaciją, kurią jie žino ar sužinos vykdydami įslaptintą sandorį, taip pat įslaptintą sandorį įvykdžius ar jį nutraukus;
9.1.12. įslaptinto sandorio vykdymo metu nustačius įslaptintos informacijos apsaugos reikalavimų pažeidimų, dėl kurių įslaptinta informacija buvo arba galėjo būti neteisėtai atskleista ar prarasta, arba kilus įtarimų, kad tokių pažeidimų buvo padaryta, nedelsiant ir ne vėliau kaip per 1 darbo dieną nuo šių aplinkybių atsiradimo dienos įsipareigoti apie tai pranešti Užsakovui, už įslaptinto sandorio reikalavimų vykdymo priežiūrą atsakingam asmeniui ir VSD;
9.1.13. vykdant įslaptintą sandorį, ne vėliau kaip per 5 darbo dienas nuo žemiau nurodytų aplinkybių atsiradimo raštu pranešti Užsakovui apie:
9.1.13.1. įslaptinto sandorio vykdymo metu pasikeitusius Vykdytojo nurodytiems darbuotojams (įrašytiems į Sutarties  priedą), kuriems yra išduoti leidimai dirbti ar susipažinti su įslaptinta informacija arba suteikta teisė dirbti ar susipažinti su įslaptinta informacija, žymima slaptumo žyma „Riboto naudojimo“, nurodyti naujus darbuotojus, kuriems reikės dirbti ar susipažinti su įslaptinta informacija, ir užtikrinti, kad nauji darbuotojai su šia informacija nesusipažins, iki jiems bus išduoti leidimai dirbti ar susipažinti su įslaptinta informacija arba suteikta teisė dirbti ar susipažinti su įslaptinta informacija, žymima slaptumo žyma „Riboto naudojimo“ ir jie bus įtraukti į Sutarties  priedą. Įslaptinto sandorio galiojimo metu pasikeitus Sutarties priede nurodytiems Vykdytojo darbuotojams, Sutarties Šalys privalo raštišku susitarimu patikslinti Sutarties priedą;
9.1.13.2.  įslaptinto sandorio vykdymo metu pakeistą įslaptintos informacijos saugojimo vietą ar informacijos, pateiktos siekiant gauti leidimą naudoti ĮIRIS, pasikeitimą ir užtikrinti, kad naujose patalpose įslaptinta informacija nebus saugoma ar su ja dirbama, iki bus suteikti nauji leidimai tiekėjo patalpose dirbti su įslaptinta informacija ar tokią informaciją saugoti, taip pat užtikrinti, kad įslaptinta informacija nebus apdorojama ar perduodama ĮIRIS, kol nesuteikti nauji leidimai naudoti ĮIRIS;
9.1.13.3. sutarties su įslaptinto sandorio dalį vykdančiu subtiekėju nutraukimą, taip pat apie darbo santykių nutraukimą su Vykdytojo darbuotojais (įrašytais į Sutarties priedą), kuriems yra išduoti leidimai dirbti ar susipažinti su įslaptinta informacija arba suteikta teisė dirbti ar susipažinti su įslaptinta informacija, žymima slaptumo žyma „Riboto naudojimo“; 
9.1.14.  nutraukus sutartį su įslaptinto sandorio dalį vykdančiu subtiekėju, pasitelkti naują subtiekėją tik įslaptintame sandoryje  nustatyta tvarka (jeigu taikoma);
9.1.15. pasirašytinai instruktuoti apie įslaptintos informacijos apsaugos reikalavimus ir teisės aktų nustatytą atsakomybę už tokių reikalavimų pažeidimus savo ir subtiekėjo darbuotojus ir apie tai informuoti už įslaptinto sandorio reikalavimų vykdymo priežiūrą atsakingą asmenį;
9.1.16. patvirtinti įslaptintos informacijos evakuacijos arba sunaikinimo planus karo, nepaprastosios padėties ar ekstremaliųjų situacijų atveju, jeigu įslaptinta informacija bus saugoma Vykdytojo patalpose;
9.1.17.  nedauginti ir nekopijuoti Vykdytojui patikėtos ir Vykdytojo įslaptinto sandorio vykdymo metu sukurtos įslaptintos informacijos. Sprendimą dėl įslaptintos informacijos dauginimo ar kopijavimo priima paslapčių subjekto vadovas ar jo įgaliotas asmuo;
9.1.18. nenaikinti Vykdytojui patikėtos ir Vykdytojo įslaptinto sandorio vykdymo metu sukurtos įslaptintos informacijos. Sprendimą dėl įslaptintos informacijos sunaikinimo priima paslapčių subjekto vadovas ar jo įgaliotas asmuo;
9.1.19.  Sandorio dalies vykdymui Vykdytojas gali pasitelkti subtiekėją tik gavęs Užsakovo leidimą raštu.
9.1.20.  Užsakovas, ne vėliau kaip per 3 darbo dienas, turi teisę vienašališkai nutraukti įslaptintą sandorį esant šiems nutraukimo pagrindams:
9.1.20.1. sustabdomas Vykdytojo patikimumo pažymėjimo galiojimas, panaikinami: Vykdytojo patikimumo pažymėjimas ar įslaptintos informacijos, žymimos slaptumo žyma „Riboto naudojimo“, apsaugos reikalavimų atitiktį patvirtinanti pažyma ar Vykdytojo leidimas dirbti ar susipažinti su įslaptinta informacija ar užsienio Vykdytojo užsienio šalies institucijų išduoti analogiški dokumentai;
9.1.20.2.  pasibaigia Vykdytojo patikimumo pažymėjimo ar įslaptintos informacijos, žymimos slaptumo žyma „Riboto naudojimo“, apsaugos reikalavimų atitiktį patvirtinančios pažymos ar Vykdytojo leidimo dirbti ar susipažinti su įslaptinta informacija ar užsienio Vykdytojui užsienio šalies institucijų išduotų analogiškų dokumentų galiojimo terminas ir neišduodami nauji minėti dokumentai;
9.1.20.3. Vykdytojas nevykdo nustatytų įslaptintos informacijos apsaugos reikalavimų ir tai kelia grėsmę, kad įslaptinta informacija gali būti prarasta ar neteisėtai atskleista.
9.1.21. Sudaryto įslaptinto sandorio vykdymas gali būti nestabdomas ar sandoris gali būti nenutraukiamas dėl Sutarties 9.1.20.1 ir 9.1.20.2 papunkčiuose nurodytų priežasčių (išskyrus atvejus, kai nustatomos Valstybės ir tarnybos paslapčių įstatymo 37 straipsnio 1 dalies 6, 7, 8, 9 punktuose nurodytos aplinkybės), jeigu sandoris yra vykdomas ir žala dėl sandorio sustabdymo ar nutraukimo būtų neproporcingai didesnė negu galima grėsmė įslaptintai informacijai.
9.1.22.  užtikrinti, kad su įslaptinta dokumentacija susipažins tik Vykdytojo darbuotojai, nurodyti Sutarties priede. Sutarties vykdymo metu su įslaptinta dokumentacija bus galima susipažinti Užsakovo arba naudotojo patalpose. 
9.1.23. Iškilus klausimams dėl su Sutartimi susijusios įslaptintos informacijos apsaugos, Vykdytojas turi teisę kreiptis į Užsakovą.
9.1.24.  Tuo atveju, jei įslaptintas sandoris bus sudaromas su tiekėju (taip pat jam pasitelkiant subtiekėją), kuris veikia ir yra registruotas Europos Sąjungos ar NATO šalyje narėje ar užsienio valstybėje, su kuria Lietuvos Respublika yra sudariusi dvišalę sutartį dėl įslaptintos informacijos abipusės apsaugos, Sutarties 14 punkte nurodyti įslaptintos informacijos apsaugos reikalavimai bus koreguojami atsižvelgiant į minėtoje sutartyje (jeigu yra) ar Europos Sąjungos ar NATO teisės aktuose dėl įslaptintos informacijos apsaugos taikomus reikalavimus.

10. Baigiamosios nuostatos
10.1. Šalys neskelbia tretiesiems asmenims konfidencialios informacijos apie Sutarties sąlygas ir vykdymą, taip pat užtikrina, kad minėta informacija bei visi perduoti duomenys ir dokumentai nepateks tretiesiems asmenims, išskyrus Lietuvos Respublikos įstatymuose nustatytas išimtis.
10.2. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų, atliekamų gynybos ir saugumo srityje, įstatymo 6 straipsnyje nustatyti principai bei tikslai ir yra gautas Viešųjų pirkimų tarnybos sutikimas. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos konkurso sąlygose. Tais atvejais, kai Sutarties sąlygų keitimo būtinybės nebuvo įmanoma numatyti rengiant konkurso sąlygas ir Sutarties sudarymo metu, Sutarties šalys gali keisti tik neesmines Sutarties sąlygas.
10.3. Šalys negali be raštiško kitos šalies sutikimo perduoti savo teisių ir pareigų, prisiimtų šia Sutartimi, trečiosioms šalims. 
10.4. Visi ginčai ar nesutarimai, kylantys iš šios Sutarties ir/ar susiję su jos aiškinimu ir vykdymu sprendžiami Šalių tarpusavio susitarimu per 1 (vieną) mėnesį nuo vienos iš Sutarties šalių rašto išsiuntimo dienos. Nepavykus susitarti, Šalių ginčai sprendžiami vadovaujantis Lietuvos Respublikos įstatymais Lietuvos Respublikos teisme.
10.5. Sutarties šalys įsipareigoja nedelsdamos raštu pranešti viena kitai apie rekvizitų pasikeitimą. Nepranešus apie rekvizitų pasikeitimą, bus laikoma, kad pranešimai, išsiųsti šios Sutarties rekvizituose nurodytu adresu, yra išsiųsti tinkamai.
10.6. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais, jeigu yra pateikti šiais kontaktais:
	Užsakovui                                                                                                                             
	Vykdytojui      

	 
	


10.7. Sutartis sudaryta lietuvių kalba dviem vienodą teisinę galią turinčiais egzemplioriais, po vieną kiekvienai šaliai.
10.8. Šios sutarties priedai yra neatskiriama sutarties dalis:
10.8.1. Priedas Nr.1 – Fizinės apsaugos paslaugų techninė specifikacija;
10.8.2. Priedas Nr.2 – Vykdytojo pasiūlymas.
10.8.3. Priedas Nr. 3 – Tiesiogiai paslaugas teiksiančių darbuotojų sąrašas
10.9. Šalių rekvizitai:
	Vykdytojas









	Užsakovas 
Lietuvos Respublikos generalinė prokuratūra,
Įstaigos kodas 288603320
Rinktinės g. 5A, LT09233  Vilnius, 
Tel. (5) 266 2305 
Faks. (5) 266 2317 
el. paštas: generaline.prokuratura@prokuraturos.lt.
A/s Nr. LT 10 4040 0636 1000 2305
Finansų ministerijos bankas

Prokuratūros kancleris
Nerijus Rudaitis





                                                                                                                         




                                                                                                                    Sutarties priedas Nr. 3
                                                                                   

 PASLAUGAS TEIKSIANČIŲ DARBUOTOJŲ SĄRAŠAS


	Eil. Nr.
	Vardas, pavardė
	Objekto, kuriame darbuotojas teiks paslaugas, adresas

(Rinktinės g. 5A, Vilnius;  Laisvės al. 32  Kaunas; Maironio g. 30, Kaunas;   Vilties g. 12, Klaipėda;   Dvaro g. 90, Šiauliai;   Respublikos g. 54, Panevėžys
	Asmeniui išduoto leidimo  nešiotis ginklą numeris, galiojimo data
	Leidimo dirbti ar susipažinti su įslaptinta informacija arba pažymėjimo, suteikiančio teisę dirbti ar susipažinti su įslaptinta informacija, žymima slaptumo žyma ,,Riboto naudojimo“, numeris, slaptumo žyma, galiojimo data

